Ditsem Nuus - MyFarmWeb: Tegnologie vir die boer
In die huidige era van die tegnologiese rewolusie waarin die hoeveelheid kennis in die wêreld telkens verdubbel, het dit ook op die landboubedryf 'n fenomenale invloed. Ten einde daarmee tred te hou, bring dit die landboubedryf voor 'n enorme uitdaging – 'n uitdaging wat Laeveld Agrochem en Agri Technovation die moderne boer help om m.b.v. MyFarmWeb™ aan te spreek.
MyFarmWeb™ is alles wat 'n produsent benodig op een digitale platform – dit bied aan die produsent die vermoë om groot volumes data te verwerk in nuwe bestuurs- en besluitnemingsprosesse en nuwe vlakke van volhoubaarheid en winsgewendheid. D.m.v. presisiemetodes ontgin die stelsel die werklike waarde van die data wat geskep word, deur dit in visuele en bruikbare formaat om te skakel, dit te verwerk en dit dan te interpreteer.
Dit word moontlik gemaak omdat met tegnologie soos die Internet, hommeltuig-tegnologie, satellietverbindings en wolkgebaseerde stelsels ’n massa hoeveelheid inligting op ’n eenvoudiger manier bestuur en benut kan word. Sodoende word ’n oorweldigende berg data omskep in wetenskaplik-gebaseerde inligting, wat tot vinniger en beter besluitneming lei.
Dit alles spruit uit die feit hoe ontsettend kragtig die Internet met sy talle tegnologiese platforms is, soos dit bv. blyk uit die Digital in 2017 Global Overview-verslag dat daar tans ongeveer 3,77 miljard Internet-verbruikers wêreldwyd is (50% van die wêreld se bevolking) en 4,92 miljard selfoongebruikers (66% van die wêreld se bevolking). Voorts spandeer die gemiddelde persoon elke dag vyf ure en 19 minute op die Internet d.m.v. ’n skootrekenaar en een uur en 36 minute op die Internet d.m.v. ’n selfoon, d.w.s. in totaal van ses ure en 55 minute per dag op die Internet.
Gelees 745 keer
Syngenta betaal R52 miljoen aan boere